cyanic-selkie/wikianc huggingface dataset:
Վիրժինի Անսելո
Կենսագրություն
Նկարչություն սովորելու նպատակով 12 տարեկանից հաստատվել է Փարիզում։  1816-1817 թվականներին ծանոթացել է  գրող Ժակ-Ֆրանսուա Անչելոտի հետ։ Նրանք ամուսնացել են 1918 թվականին։
Իր նկարների առաջին ցուցադրությունը տեղի է ունեցել գրական սրահում՝ 1927 թվականին։ Գրել է 13 ներկայացում, որոնցից մի քանիսը բեմադրվել են փարիզյան թատրոններում։ Բազմաթիվ վեպերի ու պատմվածքների հեղինակ է։
Մինչև ամուսնու մահը՝ 1854 թվականը, մոտ 30 տարի ամուսինների տնօրինության տակ էր գտնվում րյու Դե Լիլլ փողոցի վրա գտնվող «Դե Լարոշեֆուոկո» հյուրանոցի գրական սրահը, որտեղ հաճախակի հանդիպում էին Ֆրանսիայի հայտնի մարդիկ՝ ռեստավրացիայի ժամանակաշրջանից մինչև Երկրորդ կայսրության ժամանակաշրջան՝ Ալֆոնս Դոդե, Վիկտոր Հյուգո,  Սոֆի Գե և իր  դուստր Դելֆինա դե Ժերարդմեն, Միլանի Վալդոր, Էլիզա Ռաշել, Ստենդալ, Ալֆրեդ դը Մյուսե, Ֆրանսուա Գիզո, Ալֆոնս դը Լամարթին և այլն։
Նաոմի Հարիս
Կարիերա
Հարիսը կերպարանավորում է Վինի Մանդելային «Մանդելա. Երկար ուղի դեպի ազատություն» կենսագրական ֆիլմում, ըստ համանուն գրքի, դերասան Իդրիս Էլբայի հետ ։ Ֆիլմը թողարկվում է 2013 թվականի նոյեմբերի 29-ին։ Ցուցադրման ժամանակ Վինի Մանդելան ասում է, որ «կարծես նա չի խաղում, այլ ուղղորդում է իրեն և առաջին անգամ ես զգում եմ, որ իրականում գրավվել եմ ֆիլմով» ։ 2015 թվականին Հարիսը կրկին խաղում է Եվա Մանիպենիին «Բոնդիանա»-ի 24-րդ մասում՝ «007. Սպեկտր», որը թողարկվում է 2015 թվականի հոկտեմբերի 26-ին ։
Վիրժինի Անսելո
Կենսագրություն
Ամուսնու մահից հետո Վիրջինի հեռացել է աշխարհիկ կյանքից և զբաղվել թոռների դաստիարակությամբ, գրել հուշեր։
Արտաքին հղումներ
Կատեգորիա:Նկարիչներ այբբենական կարգով Կատեգորիա:Գրողներ այբբենական կարգով Կատեգորիա:Ֆրանսիացի կին դրամատուրգներ Կատեգորիա:Ֆրանսիացի նկարչուհիներ Կատեգորիա:19-րդ դարի կին արվեստագետներ Կատեգորիա:Ֆրանսիացի վիպասաններ Կատեգորիա:Ֆրանսիացի գրողներ
Նաոմի Հարիս
Անձնական կյանք
2012 թվականից Հարիսը հարաբերություններ է պահպանում դերասան Պիտեր Լեգլերի հետ ։
Արտաքին հղումներ
Կատեգորիա:1976 ծնունդներ Կատեգորիա:Սեպտեմբերի 6 ծնունդներ Կատեգորիա:Բրիտանացի դերասաններ Կատեգորիա:Հոլիվուդյան դերասաններ Կատեգորիա:Անգլիացի դերասանուհիներ Կատեգորիա:Քեմբրիջի համալսարանի շրջանավարտներ Կատեգորիա:21-րդ դարի անգլիացի դերասանուհիներ Կատեգորիա:Անգլիացի կինոդերասանուհիներ
Մելենկիի շրջան
Մելենկիի շրջան (Меленковский район), մունիցիպալ շրջան Ռուսաստանի Դաշնության Վլադիմիրի մարզում։
Ստեղծվել է 1929 թվականին։ Վարչական կենտրոնը՝ Մելենկի ։
Աշխարհագրություն
Շրջանի տարածքի մակերեսը կազմում է 2221 կմ²։
Բնակչություն
2010 թվականի մարդահամարի արդյունքներով շրջանում բնակվում էր 36464 մարդ։ Բնակչության խտությունը կազմում էր 16,42 մարդ/կմ²։
Արտաքին հղումներ
Կատեգորիա:Վլադիմիրի մարզ Կատեգորիա:Ռուսաստանի շրջաններ ըստ դաշնային սուբյեկտների
Չագրես ազգային պարկ
Պանամա ջրանցքի ջրատար
Պարկը ստեղծվել է 1985 թվականին բնական անտառի պահպանման նպատակով՝ արտադրելու բավարար քանակով ջուր Պանամայի ջրանցքի նորմալ շահագործման, Պանամայի Կոլոն և Լա Չորերա քաղաքների համար խմելու ջրի մատակարարման և Պանամա և Կոլոն քաղաքների էլեկտրաէներգիայի արտադրության համար։
Պանամայի ջրանցքի շահագործման համար անհրաժեշտ է պահպանել ջրի բարձր մակարդակը, քանի որ ամբարտակն անցնող յուրաքանչյուր նավակ ունի շուրջ 52 միլիոն գալոնոն չվերականգնվող թարմ ջրի կարիք։
Կլիմա
Պարկի միջին ջերմաստիճանը տատանվում է 30 °C ցածր գոտիներում և 20 °C լեռնային հատվածներում, տեղումները 2200 մմ Ալախուելա լճի շրջանում և 4000 մմ լեռնային շրջաններում։ Բլուրները ծածկված են արևադարձային խոնավ անտառներով։
Արտաքին հղումներ
Կատեգորիա:Պանամայի ազգային պարկեր Կատեգորիա:Կատեգորիա ԲՊՀՄ II
Աբերյան
Աբերյան, հայկական ազգանուն ։
Աբթեքյան
Աբթեքյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Արծաթափայլ որոր
Արծաթափայլ որոր, խոշորամարմին թռչուն որորների ընտանիքից։ Առավելապես տարածված է Եվրոպայում, Ասիայում և Հյուսիսային Ամերիկայում։ Այս ուժեղ և ագրեսիվ վարք ցուցաբերող թռչունը հանդիպում է խոշոր քաղաքների շրջակայքում, որտեղ իրեն ապահով է զգում և սնունդ գտնելը հեշտ։
Դասակարգում
Արծաթափայլ որորի էվոլյուցիայի և դասակարգման վերաբերյալ տվյալները մինչև հիմա դեռ պարզաբանված չեն և ներկայումս գտնվում են օրնիտոլոգների ուշադրության կենտրոնում։ Տարբերակում են այսպես կոչված «արծաթափայլ որորների խումբ»՝ ընդհանուր ֆենոտիպային հատկանիշներով և առանձնահատկություններով (օրինակ՝ հասուն թռչունների մոտ գլխի սպիտակ գունավորում, կարմիր բիծ ներքևի կտուցի վրա)։ Տարբեր գրականություններում նշվում է այս խմբի 2-8 առանձին խմբեր։ Թեորիաներից մեկում, որն ավելի հայտնի է դարձել 20-րդ դարում՝ 1970-ական թվականներին, արծաթափայլ որորը կապ ունի «օղակաձև տեսակի» (Ring species) հետ։ Ըստ այս թեորիայի, այս խմբի թռչունների հիմնական նախնիները երբեք չեն բնակվել Կենտրոնական Ասիայում և Սառցե դարաշրջանում, եղանակային փոփոխություններով պայմանավորված, սկսել են տարածվել սկզբում դեպի հյուսիս, ապա՝ արևելք՝ այդ ընթացքում անցնելով էվոլյուցիա և ձեռք բերելով նոր տեսք։ Յուրաքանչյուր նոր ձևում կենդանու մարմնի վերին հատվածների փետուրներն ավելի վառ սպիտակ գույն են ստացել։
Այս թեմայով վերջին հոդվածների, այդ թվում նաև գենետիկ հետազոտությունների վրա հենվելով, կարելի է ասել, որ «արծաթափայլ որորների խումբը» ներառում է առնվազն 8 առանձին տեսակ, այդ թվում՝ արծաթագույն որորը, Larus fuscus, Larus heuglini, Larus vegae, Միջերկրածովյան որոր (Larus michahellis), Larus cachinnans, Ամերիկյան արծաթափայլ որոր (Larus smithsonianus), Հայկական որոր (Larus armenicus)։
Արտաքին տեսք
Խոշորամարմին, սպիտակ գլխով արծաթափայլ որորն ունի 54-60 սմ երկարություն, թևերի բացվածքը 123-148 սմ է, իսկ քաշը՝ 720-1500 գրամ ։ Բազմացման շրջանում գլխի և վզի փետուրները վառ սպիտակ են։ Մարմնի որովայնային մասը և պոչը նույնպես սպիտակ են։ Մարմնի վերին մասը և թևերի վերին հատվածները կապտամոխրագույն են, մի փոքր ավելի բաց են այն թռչունների մոտ, որոնք բնադրում են Արևմտյան Եվրոպայում և Իսլանդիայում։ Ուսագլուխների փետուրները սպիտակ են։ Կտուցն ուղիղ է, կողերից սեղմված և վերջավորության հատվածում փոքր-ինչ թեքված է դեպի ներքև։ Ունի կանաչավուն և դեղնավուն երանգ։ Կտուցի վրա կա կարմիր բիծ։ Աչքի ծիածանաթաղանթը բաց դեղին է կամ արծաթամոխրագույն։ Ոտքերը կարմրավարդագույն են։ Արտաքին սեռական օրգանները գունային տարբերությամբ աչքի չեն ընկնում։
Երիտասարդ թռչուններն ակնհայտորեն տարբերվում են տարեցներից, իսկ բաց գունավորում ստանում են միայն կյանքի չորրորդ տարում։ Փետուրները բազմերանգ են։ Ճակատի, ծնոտի, գլխի և կողքի փետուրները կեղտոտ սպիտակ գույն ունեն՝ բազմաթիվ ուղղահայաց մուգ գծերով և պուտերով։ Գլխի հետին մասը, վզի կողային հատվածները սպիտակ են։ Մեջքի փետուրները մուգ գույն ունեն։ Կյանքի երկրորդ և երրորդ տարիներին մարմնի գույնը աստիճանաբար բացվում է և ստանում է առավել միագույն երանգ։ Կյանքի երկրորդ տարում մեջքին հայտնվում է բաց մոխրագույն ծածկույթ, իսկ երրորդ տարում դրանք արդեն գերակշռում են մարմնի վերին հատվածներում։ Հասունացման շրջանում ծիածանաթաղանթը գունափոխվում է՝ դառնալով շագանակագույնից մինչև դեղին։ Իսկ կտուցը դառնում է մուգ գորշագույնից մինչև դեղին՝ կարմիր բծով ։
Արեալ
Արծաթափայլ որորը լայն տարածում ունի հյուսիսային կիսագնդում՝ հանդիպելով ինչպես բարձրադիր լայնություններում, այնպես էլ արկտիկական լայնություններում և տաք տրոպիկական կլիմայի երկրներում։ Բնադրման արեալի հյուսիսային շրջանը գտնվում է հյուսիսային լայնության 70-80° ում Եվրոպայում, որը Սկանդինավյան երկրների հյուսիսային երկրներն են, Ասիայում՝ ծովափնյա տարածքներն ու Հյուսիսային Սառուցյալ օվկիանոսի կղզինեերը՝ Թայմիրից արևելք։ Ամերիկայում՝ Բաֆինի երկրի և Կանադայի ու Ալյասկայի մարգագետնային շրջանները։ Հարավում թռչունները բնադրում են հյուսիսային լայնության մինչև 30°-40°-ը։ Եվրոպայում մինչև ատլանտյան օվկիանոսի ափը՝ Ֆրանսիայի սահմանում, Ամերիկայում՝ Վերին ծովի հարավային շրջաններում։ Վերջին տարիներին նկատվում են այս թռչունների պատահական առանձին խմբեր և բներ բնական արեալի սահմաններից դուրս, ինչպես օրինակ՝ Ուկրաինայում, Բելառուսում, Վոլգա գետի տարածքում (Рыбинское водохранилище) :
Բնակավայրեր
Բնակավայրերի ընտրությունը կապված է տվյալ տարածքում առկա ներքին և արտաքին ջրային պաշարների հետ։ Բնակեցնում են խոշոր լճերի, գետերի, ջրամբարների մոտակա արեալներում։ Հիմնականում բնակվում են կղզիներում։ Նրանց համար կարևոր է այն տարածքների բնակեցումը, որտեղ զերծ են մնում գիշատիչ այլ թռչունների հարձակումներից։ 20-րդ դարի վերջին բնակեցրել են խոշոր քաղաքներ, բները կառուցել են շենքերի տանիքներին։ Ձմռանը, որպես կանոն, բնակվում են ծովափնյա տարածքներում։
Միգրացիա
Հյուսիսի պոպուլացիաները համարվում են չվող, ձմռանը գաղթում են հարավ՝ շարունակելով ապրել որպես քոչվոր կամ նստակյաց թռչուններ։ Արևմտյան Եվրոպայի թռչունների մեծ մասը մնում է այդտեղ ձմեռելու։ Սկանդինավյան երկրների, Ֆինլանդիայի միջին և Ռուսաստանի հյուսիսարևմտյան շրջանների թռչունները, որպես կանոն, տեղափոխվում են Բալթիկ և Հյուսիսային ծովերի մոտակա տարածքներ։ Սիբիրից ու Հեռավոր Արևելքից թռչունները գաղթում են Ճապոնիա, Թայվան կղզի և Հարավչինական ծովի ափեր։
Բազմացում
Ինչպես ընտանիքի այլ տեսակներ, արծաթափայլ որորները սովորաբար մոնոգամ են և իրենց զույգին պահում են երկար ժամանակ։ Շատ հազվադեպ դեպքերում, երբ գաղութում բույնը մոտ է այլ բներին, կարող է դրսևորվել բազմացման պոլիգինիայի տարբերակը, երբ մեկ արուն բազմանում է երկու էգի հետ ։ Գարնանը բնադրման վայրերում հայտնվում են համեմատաբար վաղ, երբ ջրերի մեծ մասը դեռ պատված են լինում սառույցով։ Օրինաակ, Բարենցի ծովում թռչունների հիմնական զանգվածը հայտնվում է մարտ-ապրիլ ամիսներին, Ենիսեյի միջին հոսանքում՝ մայիսի երրորդ դեկադայում, Կամչատկայի հարավում՝ ապիլի կեսերից մինչ մայիսի վերջ։ Սկզբնական ժամանակահատվածում, երբ ջրի մեծ մասը դեռ պատված է լինում սառույցով, բնակվում են բնակավայրերին մոտ կամ այնտեղ, որտեղ աղբամաններ կան։ Շուտով սկսվում է բազմացման սեզոնը, որի ընթացքում թռչուններն իրենց ագրեսիվ են պահում. բարձր ճչում են, կերակրում են զույգերին։
Ամենից հաճախ բնադրում են գաղութներով, որոնք կազմված են լինում մի քանի տասնյակից մինչև մի քանի հազարյակի հասնող առանձնյակներից։ Երբեմն կարող են բնադրել առանձին։ Թռչունները կամ զբաղեցնում են հին՝ նախորդ տարվա բները կամ կառուցում են նորը, բայց բոլոր դեպքերում նրանք կառուցում են բաց տարածությունների վրա՝ հաճախ հողի վրա՝ ծովափի քարերի արանքներում, քարափներում, ավազաթմբերում։ Գաղութում երկու բների միջև տարածքությունը կազմում է 1-3-ից մինչև 25-30 մ, իսկ միջինում՝ 4,9 մ։ Բնի կառուցմամբ զբաղվում են զույգով։ Դրա համար օգտագործում են տարատեսակ նյութեր, որոնք հայտնաբերում են շրջակայքում, այդ թվում՝ ջրիմուռներ, փետրախոտ, քարաքոսեր, սեզ, մամուռներ։
Բնի ներսը կարող է պատված լինել փետուրներով կամ կենդանիների բրդով։ Էգը, որպես կանոն, մեկ սեզոնի ընթացքում ձվադրում է մեկ անգամ՝ ապրիլի սկսզբից մինչ հունիս՝ կախված տարածաշրջանից։ Ձվադրում է 2-3 ձու՝ 65-81 × 41-54 մմ չափսերով։ Ձվի ընդհանուր ֆոնը կարող է տատանվել թույլ շագանակագույնից մինչև կանաչադեղնավունի սահմաններում։ Բացի դա, կա նաև մեկ բնութագրող հատկանիշ. ձվերը պատված են լինում մուգ և բաց գունավորմամբ պուտերով։ Զույգը, ժամանակ առ ժամանակ փոխարինելով միմյանց, նստում են ձվերի վրա։ Ձվերը պարբերաբար շրջում են ոտքերի և մարմնի շարժումներով։ Ինկուբացիայի ժամանակահատվածը տևում է 28-30 օր։ Ձվից նոր դուս եկած ձագերը պատված են լինում մուգ մոխրագույն մազիկներով՝ մուգ բծերով։ Առաջին օրերը նրանք ամբողջությամբ անպաշտպան են, երրորդ օրն արդեն կարողանում են կանգնել ոտքերի վրա և սնունդ են ընդունում, իսկ 3-4 օր հետո լքում են բույնն ու սկսվում շարժվել մոտակայքում։ Վտանգի դեպքում թաքնվում են քարերի արանքում կամ ջրում։ Թռչել սկսում են 38-45 օրից, բայց դեռ կես ամիս կամ ամբողջ մեկ ամիս կախված են լինում ծնողներից, որոնք կերակրում են ձագերին։ Սեռական հասունացման հասնում են կյանքի 5-6-րդ տարում։
Սնունդ
Սնունդը բազմազան է, այնուամենայնիվ, թռչունները դժվարությամբ են փոխարինում մի սնունդը մյուսով։ Ծովափերում բնակվողները ձուկ են որսում, խեցգետնակերպեր, փափկամարմիններ, որդեր, կակղամորթեր ։ Որս հայթայթելիս ջրում հետևում է զոհին իր տարածքից՝ մարմինն ամբողջությամբ կամ մասամբ սուզած։ Եթե կարծր խեցիով կենդանի է որսում, բարձրությունից նետում է զոհին քարի վրա՝ խեցուց զրկելու համար։ Սնվում է ձկնորսների թողած կամ ծովափերին թափված սնունդով։ Սնվում է ինչպես կենդանական, այնպես էլ բուսական ծագմամբ սնունդով՝ կրծողներ, մողեսներ, այլ թռչունների ձվեր և ձագեր, կարծրաթևավորներ, հատիկավոր մշակաբույսեր, պտուղներ։ Նրանց կերակրացանկում ներառված է նաև սատկած կենդանիների միսը, սննդային մնացորդներն ու թափոնները։ Բացի սա, նրանց մոտ առկա է կլեպտոպարազիտիզմի երևույթը (κλέπτω), երբ սնունդը «գողանում են» այլ կենդանիներից, այդ թվում՝ ծովահենաորորներ, բադեր։ Որոշ դեպքերում քանդում են այլ թռչունների, ինչպես նաև իրենց տեսակի թռչունների բները։
Ձայն
Ձայնարկությունները նման են այլ խոշորամարմին որորների ձայնին։ Դա նման է խռպոտ ճչոցի, որոնք վտանգի պահերին ավելի հաճախ են կրկնվում։ Բարձր ձայն հանելիս հաճախ գլուխը ետ է գցում։ Ձայնն ավելի բարձ է, քան Larus fuscus տեսակի մոտ, երբեմն ցածր, քան Larus hyperboreus տեսակի մոտ։
Շարժ
Թռչելիս այն տպավորությունն է կարծես լողում է։ Թռչելիս թևերը հազվադեպ է թափահարում։ Զոհին հետապնդելիս կարող է թռչել շատ արագ և մանյովրելով։ Ջրում սուզված լավ է մնում։ Զոհին բռնելուց հետո ջրից դուրս է հանում կամ գլուխը կամ մարմնի կեսը։ Ցամաքում իրեն լավ է զգում, երբեմն իրագործելով կարճ թռիչքներ։
Գրականություն
Կատեգորիա:Օրվա հոդված Կատեգորիա:Որորներ Կատեգորիա:Հայաստանի թռչուններ Կատեգորիա:Եվրոպայի թռչուններ
Էլսի Ֆիշեր
էլսի Քեյթ Ֆիշեր (Elsie Kate Fisher, ), ամերիկացի դերասանուհի։ Կարիերան սկսել է մանուկ հասակից, հնչյունավորել է Ագնեսի կերպարը՝ «Անճոռնի ես» մուլտֆիլմի առաջին երկու մասերում։ Էլսին մարմնավորել է նաև Քեյլա Դեյին «Ութերորդ աստիճան» (2018 թ.) կատակերգական ֆիլմում և արժանացել քննադատական գնահատականի ։
Արտաքին հղումներ
Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի երեխա դերասանուհիներ
Բաթաբաթ (գյուղատեղի)
Բաթաբաթ, գյուղատեղի Երևանի նահանգում, Նախիջևան գետի վերին հոսանքի շրջանում։ Հարուստ է սառնորակ ջրերով ու ալպյան բուսականությամբ։ Այստեղ նշմարվում են հին հայակական բնակավայրի ավերակներ, քանդված եկեղեցու, տների ու գերեզմանների հետքեր, մի քարաժայռի վրա երևում են անընթեռնելի, եղծված հայերեն գրեր, քարափոր չորս սենյակներ։ Գյուղատեղին ավերել է Նախիջևանի Շարիֆ խանը 1677 թվականին։ Մնացած բնակիչները 1750-1760-ական թվականներին վերջնականապես գաղթել ու վերաբնակվել են Բիչանակ գյուղում։ Տեղեկություններ կան, որ 1840-ական թվականներից մինչև 1919 թվականը այդտեղ դեռ ապրում էին մի քանի տուն ռուս մոլոկաններ ։
Ծանոթագրություններ
Կատեգորիա:Շահբուզի շրջանի բնակավայրեր Կատեգորիա:Նախիջևանի Ինքնավար Հանրապետության լքված բնակավայրեր
Ժամանակակից արվեստի թանգարան (Սինգապուր)
Սինգապուրի արվեստների թանգարան (Singapore Art Museum, 新加坡美术馆), Սինգապուրի ժամանակակից արվեստի թանգարան ։ Թանգարանն ունի հարավարևելյան Ասիայի գեղարվեստական ստեղծագործությունների մեծագույն հավաքածուն և մշտապես համալրվում է համաշխարհային հեղինակների ստեղծագործություններով ։
Պատմություն
Թանգարանը հիմնադրվել է 1995 թվականին, սակայն բացվել է 1996 թվականի հունվարի 20-ին ։ Թանգարանը, որն ի սկզբանե կոչվում էր Գեղեցիկ արվեստների թանգարան, Ազգային թանգարանի` թանգարանային շրջան ստեղծելու նախագծի արդյունք է։ Շրջանի մեջ են մտնում նաև Սինգապուրի պատմական թանգարանը, Ասիայի քաղաքակրթության թանգարանը, Ազգային թանգարանն ու Մանկական թանգարանը ։ Թանգարանի ստեղծումն սկսվել է Սուրբ Ժոզեֆի ինստիտուտի վերականգնումով։ Միևնույն ժամանակ 1992 թվականի հուլիսի 18-ին տեղեկատվության, մշակույթի և կրթության նախարար Քեր Սին Ցեն հայտարարել է նկարիչ և վիրաբույժ Էրլ Լյուին թանգարանի 11 հոգուց բաղկացած խորհրդի ղեկավար նշանակելու մասին։ Խորհուրդն առաջադրանք ստացավ հավաքել հարավարևելյան և արևելյան Ասիայի հայտնի և սկսնակ նկարիչների գործերը` սինգապուրյան ժառանգության հիմքը դնելու համար։ Բանկիր և կոլեկցիոներ Լոու Չակ Տյուն հանդես եկավ որպես խորհրդատու, իսկ Ազգային թանգարանի տնօրենի տեղակալ Ծիրլի Լու-Լիմը դարձավ խորհրդի փոխնախագահ։ Նրանցից բացի խորհրդի անդամներ դարձան Բե Մինը, Հո Կոկ Հյոն, Լի Սետ Տին, Արթուր Լիմը, Տ. Կ. Սաբատապին, Սարկասի Սաիդը, Սում Յոկ Կիտը, Վի Չուի Հենը և Յապ-Վան Վի Յոնը ։ 140-ամյա ազգային հուշարձանը վերականգնելը տևել է ավելի քան 2 տարի և պահանջել է 30 միլիոն սինգապուրյան դոլար։ Դրա առաջին ցուցանմուշը եղել է 325 կգ-անոց և 7 մետրանոց Swarovski բյուրեղապակյա լուսամփոփը։ Դրա արժեքը կազմել է 90.000 սինգապուրյան դոլար, իսկ ստեղծման վրա ծախսվել է ավելի քան 3 ամիս ։ Թանգարանի բացումը տեղի է ունեցել 1996 թվականի հունվարի 20-ին։ Կարմիր ժապավենը կտրել է անձամբ վարչապետ Գո Չոկ Տոնգը։ Իր ողջույնի խոսքում նա համոզմունք հայտնեց, որ նոր թանգարանը գոյություն ունեցող չորսի հետ, կօգնի Սինգապուրին պատմական դեր խաղալ ասիական տարածաշրջանի և ամբողջ աշխարհի մարդկության համար` արվեստի, մշակույթի, քաղաքակրթության և մտքերի փոխանակման գործում ։
Դիրք
Թանգարանը գտնվում է գլխավոր առևտրային թաղամասի կենտրոնում, թատերական արվեստի և կերպարվեստի այնպիսի հաստատությունների հարևանությամբ, ինչպիսիք են Nanyang Academy of Fine Arts, LASALLE College of the Arts, Selegie Arts Centre, YMS Arts Centre, Dance Ensemble Singapore, Sculpture Square, Action Theatre, Ստեմֆորդի արվեստի կենտրոնը, Կալիգրաֆիայի սինգապուրյան կենտրոնը և Արվեստների դպրոցը։ Թանգարան կարելի է հասնել տարբեր տրանսպորտային միջոցներով։ Թանգարանի կողքին են գտնվում մետրոյի երկու կայարան։
Հավաքածու
Թանգարանում են գտնվում Սինգապուրի և հարավարևելյան Ասիայի ժամանակակից նկարիչների նկարներ, քանդակներ ու ինստալյացիաներ։ Թանգարանում են պահվում նաև Գուգենհայմ թանգարանի հավաքածուի գլուխգործոցներից։ Նորաբաց թանգարանն ստացել է տեղական մի շարք նկարիչների աշխատանքներ։ 2001 թվականից սկսած` թանգարանն ստանում է աշխատանքներ ու նվիրատվություններ հարևան շրջաններից։ Թանգարանը պարբերաբար հյուրընկալում է ցուցահանդեսներ և մի շարք միջազգային ցուցահանդեսային նախագծերի գործընկեր է` ասիական այլ թանգարանների հետ։
Արտաքին հղումներ
Կատեգորիա:Սինգապուրի թանգարաններ Կատեգորիա:Ժամանակակից արվեստի թանգարաններ
Պանիրը թակարդի մեջ
«Պանիրը թակարդի մեջ» (հանգըլ՝ 치즈인더트랩), 2016 թվականի հարավկորեկան դորամա (հեռուստասերիալ), հիմնված է համանուն մանհվայի վրա։ Գլխավոր դերերը մարմնավորում են Փակ Հե Ջինը, Կիմ Գո Ընը և Սո Կանգ Ջունը։ Հեռուստասերիալը հեռարձակվում է tvN մալուխային ցանցի միջոցով, երկուշաբթի և երեքշաբթի օրերին։ Ծրագրված է թողարկել 16 սերիա    ։
Սյուժե
Հոն Սոլը սովորում է համալսարանում։ Ինչպես յուրաքանչյուր ուսանողի, այնպես էլ նրա ամենօրյա կյանքը լի է դասախոսություններով, սեմինարներով և ընկերների հետ հանդիպումներով։ Նա ոչինչով չի տարբերվում իր տարիքի մյուս աղջիկներից. ունի սովորական արտաքին և բնավորություն։ Ի տարբերություն գլխավոր հերոսուհու, Յու Չոնը պարզապես հայտնի անձնավորություն է համալսարանում։ Այս տղան ոչ միայն գեղեցիկ և խելացի է, այլև խելահեղ հմայիչ է, այդ թվում և շատ հարուստ։
Հիմնական կերպարներ
Քոլեջի ուսանող, ով արտաքինից բավականին բարի տպավորություն է թողնում, սակայն ներսում մութ կողմ ունի, որը միայն Հոն Սոլն է բացահայտում։ Նրան գրավում է Հոն Սոլը։
Քոլեջի ուսանող, ով խելացի է, բայց անշնորհք հասարակության մեջ։ Նա փորձում է պարզել Յու Չունի իրական մտադրությունները։
Յու Չունի նախկին ընկերը, ով կարծում է, որ նա պետք է պատասխանատվություն կրի իր նախկին արարքների համար․ նաև նրա համար, որ վնասել է իր ձեռքը. դրա պատճառով փլուզվել է նրա դաշնակահար դառնալու երազանքը։ Նա ընկերական հարաբերություններ ունի Հոն Սոլի հետ։
Մուրոմի շրջան
Ստեղծվել է 1929 թվականին։ Վարչական կենտրոնը՝ Մուրոմ ։
Պանիրը թակարդի մեջ
Երկրորդական կերպարներ
Բեկ Ին Հոյի էգոիստ և նյութապաշտ ավագ քույրն է։ Ին Հոյի հետ միասին նա Յու Չունի մանկության ընկերն էր։
Մուրոմի շրջան
Աշխարհագրություն
Շրջանի տարածքի մակերեսը կազմում է 1050 կմ²։
Պանիրը թակարդի մեջ
Երկրորդական կերպարներ
Հոն Սոլի կրտսեր եղբայրը, ով նոր է վերադարձնել նահանգներից։
Արտաքին հղումներ
Կատեգորիա:Հարավկորեական հեռուստասերիալներ Կատեգորիա:2016 հեռուստասերիալներ Կատեգորիա:Կորեերեն հեռուստասերիալներ
Մուրոմի շրջան
Արտաքին հղումներ
Կատեգորիա:Վլադիմիրի մարզ Կատեգորիա:Ռուսաստանի շրջաններ ըստ դաշնային սուբյեկտների
Փայլակ Ենգոյան
Փայլակ Իսահակի Ենգոյան, հայ պատմաբան։ Պատմական գիտությունների դոկտոր (1967), պրոֆեսոր (1970)։
Ալեքսանդր Ենգոյանի հայրը։
Կենսագրություն
1948 թվականին ավարտել է Երևանի պետական համալսարանը։ 1941-1945 թվականներին եղել է դեսանտային զորամասի սպա, 1944 թվականին մասնակցել է մերձբալթյան ռազմաճակատի կռիվներին։ 1952-1970 թվականներին դասավանդել է Երևանի պետական համալսարանում, 1970-1978 թվականներին՝ Խորհրդային Միության Կոմունիստական կուսակցության պատմության ամբիոնի վարիչ։
Աշխատությունները վերաբերում են Հայաստանի ինդուստրացմանը, բոլշևիկյան կուսակցության քաղաքականությանը ։
Ծանոթագրություններ
Կատեգորիա:Հայ պատմաբաններ Կատեգորիա:Պատմական գիտությունների դոկտորներ Կատեգորիա:Հայ պրոֆեսորներ Կատեգորիա:ԵՊՀ շրջանավարտներ Կատեգորիա:ԵՊՀ դասախոսներ Կատեգորիա:Հայրենական մեծ պատերազմի մասնակիցներ
Յուրև-Պոլսկի շրջան
Յուրև-Պոլսկի շրջան (Юрьев-Польский район), մունիցիպալ շրջան Ռուսաստանի Դաշնության Վլադիմիրի մարզում։
Ստեղծվել է 1929 թվականին։ Վարչական կենտրոնը՝ Յուրև-Պոլսկիյ ։
Աշխարհագրություն
Շրջանի տարածքի մակերեսը կազմում է 1910 կմ²։
Բնակչություն
2010 թվականի մարդահամարի արդյունքներով շրջանում բնակվում էր 36747 մարդ։ Բնակչության խտությունը կազմում էր 19,24 մարդ/կմ²։
Արտաքին հղումներ
Կատեգորիա:Վլադիմիրի մարզ Կատեգորիա:Ռուսաստանի շրջաններ ըստ դաշնային սուբյեկտների
Աբիկյան
Աբիկյան, հայկական ազգանուն ։
Ռիգայի վագոնաշինական գործարան
Ռիգայի վագոնաշինական գործարան, (Rīgas Vagonbūves Rūpnīca, RVR), Լատվիայի մեքենաշինական խոշորագույն ձեռնարկություններից մեկը։ 1895 թվականին Ռիգայում հիմնադրել է գործարար Օսկար Ֆրեյվիրտը և անվանել Phoenix (Փյունիկ)։ RVR-ը երկար տարիներ եղել է էլեկտրական ու դիզելային գնացքներ, տրամվայներ, տրոլեյբուսներ և վագոններ արտադրող խոշորագույն ձեռնարկությունը Խորհրդային Միությունում։
Պատմություն
Գործարանը հիմնադրվել է 1895 թվականին՝ որպես «Fenikss» բաժնետիրական ընկերություն և կարճ ժամանակում դարձել է վագոններ թողարկող խոշորագույն ձեռնարկությունը ռուսական կայսրությունում։
1936 թվականին Fenikss-ը վերակազմավորվել է Joint Stock Company Vairogs համատեղ բաժնետիրական ընկերության, որը «Ford Motor Company»-ի արտոնագիրն ստանալով՝ սկսել է Ford-Vairogs ավտոմեքենաներ արտադրել ՝ աստիճանաբար վերածվելով բալթյան երկրների խոշորագույն ավտոմեքենաշինական ձեռնարկության։ Միաժամանակ 1930-1940-ական թվականներին կարգի է գցվել վագոնների արտադրությունը։
Խորհրդային տարիներին գործարանը էլեկտրական ու դիզելային գնացքներ, տրամվայներ ու վագոններ թողարկող խոշորագույն ձեռնարկություն էր դարձել։ Տարբեր տարիների թողարկել է РВЗ-6 տրամվայներ, ЭР1, ЭР2, ЭР7, ЭР9 էլեկտրագնացքներ, ЭР22 (ԽՍՀՄ-ի համար), ЭР25 (Բուլղարիայի համար), ЭР31 (Բուլղարիայի ու Հարավսլավիայի/Սերբիայի համար):Բացի այդ, 1973 և 1988 թվականներին արտադրել է խորհրդային միակ ճեպընթաց էլեկտրագնացքի՝ ЭР200-ի երկու շարժակազմ։ Վերջին տարիներին արտադրում էր ER2T, ER2TM и ER9TM էլեկտրագնացքներ, DR1B մակնիշի դիզելային գնացքներ, RVR-2002 մակնիշի քաղաքային տրամվայներ, վերանորոգում էր երկաթուղային տեխնիկան ։
1964-ից 1974 թվականներին գործարանը թողարկել է նաև «Սարմա», «Վիզմա» ու «Լիգա» սեռնարաններ (տարեկան մոտավորապես 60.000 հատ), լայն սպառման այլ ապրանքատեսակներ՝ մանկական կահույք, սահնակներ, արդուկելիս օգտագործվող տախտակներ և այլն։
Խորհրդային Միության փլուզումից հետո գործարանն անկում է ապրել՝ աստիճանաբար կորցնելով իր արտադրանքի իրացման հիմնական շուկան։ Ռուսաստանի համար վերջին էլեկտրագնացքն արտադրվել է 1993, Ուկրաինայի համար՝ 2001 ), Վրաստանի համար՝ 2003 թվականին ։ 2017 թվականից RVR-ի անվճարունակության, սնանկացման գործընթաց է սկսվել ։ Այդուհանդերձ, գործարանի ներկայիս ղեկավարությունն ու ինժեներատեխնիկական անձնակազմը ջանքեր են գործադրում արտադրանքը բարելավելու, կատարելագործելու, նոր, լայն պահանջարկ վայելող արտադրատեսակներ թողարկելու միջոցով դրական տեղաշարժ ապահովելու համար ։
Արտաքին հղումներ
Կատեգորիա:Լատվիայի տնտեսություն
Սան Իգնասիո Մինի
Սա 17-րդ դարում կաթոլիկ կոնկիստադորների կողմից հնդկացիական ցեղերի բնակավայրերում հիմնած հակալյութերական ճիզվիտական միաբանություններից մեկն է, որն առավել հայտնի է որպես Սանտա Անայի Հիսուսի միաբանություն։ Այն հիմնադրվել է 1633 թվականին։
Իսպանական կայսրության հպատակ տարածքներում Հռոմի պապի իշխանության կորուստից հետո Սանտա Անայի միաբանությունը լքվել է։ Միաբանության ավերակները ՅՈւՆԵՍԿՕ-ի 1983 թվականի նստաշրջանում ներառվել է Արգենտինայում Համաշխարհային ժառանգության օբյեկտների ցանկում։
Անտվերպենյան դպրոց
Անտվերպենյան դպրոց (Antwerpse School), Անտվերպեն քաղաքում (ներկայումս՝ Բելգիա) մի քանի դար շարունակ գոյություն ունեցած գեղարվեստական դպրոցի պայմանական անվանումը։
Պատմություն
XVI դարի սկզբին Անտվերպենը, լինելով նավահանգստային քաղաք և արդյունաբերական կենտրոն, տնտեսական նշանակալիության տեսակետից վերջնականապես հաղթեց Բրյուգեին և հաստատեց իր առաջնային դերը։ Բնակիչների նյութական դրության բարելավումը, Բրաբանտի հերցոգության սերտ կապերը Իտալիայի, վերջինիս տնտեսական ու գեղարվեստական կենտրոնների հետ մեծապես նպաստեցին, որ Անտվերպենը դառնա նշանավոր գեղարվեստական կենտրոն։ Արդեն իսկ XVI դարասկզբին այստեղ դրվել են կրոնական, արհեստագործական ու գեղարվեստական մի ուշագրավ ավանդույթի հիմքերը, ավանդույթ, որը կայանում էր Նեապոլ, Հռոմ, ավելի հազվադեպ՝ նաև Վենետիկ այցելության մեջ։ XVII դարում արդեն անտվերպենցիների կողմից առավել հաճախ այցելվող իտալական քաղաքներն են դարձել Հռոմն ու Ջենովան (վերջինս առավել սերտորեն կապված էր իսպանացիների տիրապետության տակ գտնվող Հարավային Նիդերլանդների՝ Ֆլանդրիայի հետ, և դա դրսևորվում էր ոչ միայն տնտեսության, այլև գեղարվեստի բնագավառում)։ Այդտեղ տարիներ շարունակ աշխատել, ստեղծագործել են Պիտեր Պաուլ Ռուբենսը, Անտոնիս վան Դեյկը։ Իսկ ֆլանդրիացի նկարիչ եղբայրներ Լուկաս ու Կոռնելիս դե Վալները Ջենովայում մինչև իսկ սեփական արվեստանոց էին բացել։
Ահա այդ ժամանակաշրջանում Անտվերպենում ստեղծվել է Սուրբ Ղուկասի անունը կրող գիլդիան, որը երկար տարիներ ու դարեր եղել է այդ քաղաքի նկարիչների գեղարվեստական ու մասնագիտական ամենանշանակալի հաստատությունը։ Այդ գիլդիայի բնորոշ առանձնահատկություններից մեկն էլ այն է, որ ունակ է եղել որպես իր անդամ ճանաչելու կին նկարիչներին (իսկ նման քայլի գիլդիաները խիստ հազվադեպ էին դիմում)։ Գիլդիայի կին անդամներից կարելի է հիշատակել նկարչուհի Կլարա Պետերսին։
Արդեն իսկ XVI դարում անտվերպենյան դպրոցի ներկայացուցիչները զգալի հաջողությունների են հասել՝ ակնհայտորեն բաժանված լինելով հանդերձ երկու հիմնական ճյուղի՝
Այս երկու ճյուղերի միաձուլումը տեղի չունեցավ, քանի որ նիդերլանդական արվեստոի իրապաշտական (ռեալիստական) ավանդույթները, իսկապես, չափազանց զորեղ էին և լավագույնս դրսևորվել են այդ ժամանակաշրջանի հատկապես դիմանկարի ու կենցաղային նկարի ժանրերում (Պիտեր Արտսեն, Ֆրանս Ֆլորիս)։ Իսկ հետագայում պարզապես գերակշռող դիրք են ձեռք բերել և հնարավոր դարձրել ազգային արվեստի մերձեցումը իտալական բարոկկոյի ժողովրդավարական ճյուղին՝ կարավաջոյականությանը (կարավաջիզմին). դա վառ կերպով իր արտացոլումն է գտել Ռուբենսի, Թեոդոր Ռոմբոուտսի, Պիտեր վան Մոլի, Թեոդոր վան Լունի, Գերարդ Դյուֆեի ստեղծագործություններում։ Իսկ մաներայնության ազդեցությունը գերակշռել է աստվածաշնչյան թեմաներով գործերում, առասպելաբանական ու այլաբանական կոմպոզիցիաներում։
Պետուշկիի շրջան
Պետուշկիի շրջան (Петушинский район), մունիցիպալ շրջան Ռուսաստանի Դաշնության Վլադիմիրի մարզում։
Ստեղծվել է 1929 թվականին։ Վարչական կենտրոնը՝ Պետուշկի ։
Աշխարհագրություն
Շրջանի տարածքի մակերեսը կազմում է 1692 կմ²։
Բնակչություն
2010 թվականի մարդահամարի արդյունքներով շրջանում բնակվում էր 68062 մարդ։ Բնակչության խտությունը կազմում էր 40,23 մարդ/կմ²։
Արտաքին հղումներ
Կատեգորիա:Վլադիմիրի մարզ Կատեգորիա:Ռուսաստանի շրջաններ ըստ դաշնային սուբյեկտների
Աբիյան
Աբիյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Պեդրո դե Մենդոսա
Պեդրո դե Մենդոսա (Pedro de Mendoza, *), իսպանացի կոնկիստադոր, ադելանտադոյի կոչումով։
Կենսագրություն
Մենդոսան սերում է Ալմերիայում ապրող հարուստ ընտանիքից։ Նա պայքարել է Իտալիայում, ներկա է եղել Հաբսբուրգի թագավոր Շառլ V-ի դատավարությանը և կազմակերպել տասնմեկ նավերի լավ հագեցած արշավախումբ դեպի Հարավային Ամերիկա։ 1534 թվականին նշանակվել է Իսպանիայի գաղութի` Նոր Անդալուզիայի առաջին նահանգապետ։ Ռիո դե Ժանեյրոյի նավահանգստում կանգ առնելուց հետո նա հասավ Լա Պլատայի բերանը, որտեղ 1536 թվականին հիմնել է Բուենոս Այրեսի գաղութը։ Գաղութի որոշ բնակիչներ ավելի ուշ ներխուժեցին Պարանյա և Պարագվայ, հիմնելով Ասունսիոն գյուղ։ Տեղացի հնդիկների կողմից Բուենոս Այրեսում տեղի ունեցած բազմաթիվ հարձակումների պատճառով Մենդոսան որոշեց հեռանալ մայրցամաքից և վերադառնալ Իսպանիա, բայց մահացավ ճանապարհին։
Մենամարտ Ռիո դե լա Պլատայի երկայնքով
Պլատա գետի ափին, իսպանացիները հանդիպեցին մոտավորապես երեք հազար տեղացիների մի խմբի, որոնք ցրված էին շրջակա տարածքի շրջանում:Նրանք իրենց կոչում էին «Կուառենդիս», որոնք իրենց հետ կիսեցին իրենց սնունդը։ Չնայած դրան, իսպանացիները շուտով գերի են վերցնում բնիկներին, այսպիսով վերջ դնելով հարաբերություններին սպիտակ մարդկանց հետ և հեռանում են իսպանական բնակավայրից։ Հանկարծակի թշնամանքից զայրացած Մենդոսան իր եղբորը ուղարկում է տեղական բնակչության դեմ ուժ գործադրելու ։ Թեև հարյուրավոր բնիկներ սպանվեցին, Մենդոսայի եղբայրը նույնպես սպանվեց։ Տեղացիները այդ արյունալի ճակատամարտից հետո դուրս եկան և վերականգնվեցին, բայց պայքարը շատ ծախսատար եղավ իսպանացիների համար։
Դժվարություններ
Կոլոնիստների քաղաքը շրջապատված էր ցեխից պատրաստված 1 մետրանոց հաստ մակերևույթ ունեցող պատով։ Ամեն անգամ երբ անձրևում էր պատն ամբողջությամբ քանդվում էր, սակայն գաղութի բնակիչներն ունեին ևս մեկ խնդիր` սով։ Սննդամթերքն ի վերջո դարձավ սակավ և  բնակիչները ստիպված սնվում էին առնետներով, մկներով, օձերով, մողեսներով և նույնիսկ մահացածների մարմիններով։ Բացի այս դժվարություններից, ձևավորվեց բնիկների կոալիցիա։ Նրանք կրկին ու կրկին հարձակվում էին քաղաքի վրա, բազմիցս ամբողջությամբ այրելով։  Սիֆիլիսից դեռևս տառապելով, Մենդոսան  Խուան դը Ալոյասին նշանակում է որպես կապիտան գեներալ ։ Ալոյասը լուծում է խնդիրները, տեղացիներին քշելով դեպի Պառանա գետ։ Նրանք հաղթեցին Գուարանին և նրանց հետ կնքեցին բարեկամության պայմանագիր։ 1537 թվականին Ալոյասը գտնում է Ասունսկոնի քաղաքը (ներկայիս Պարագվայը)։
Արտաքին հղումներ
Կատեգորիա:Կոնկիստադորներ Կատեգորիա:Բուենոս Այրես Կատեգորիա:Քաղաք հիմնադրած անձինք
Աբիսալոմյան
Աբիսալոմյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Ժիլինա
Քաղաքում գործում է Ժիլինայի համալսարանը և ավտոմոբիլաշինական Kia Motors Slovakia գործարանը։
Պահպանվել են Բուդանսկի դղյակը, Մարինոյի հրապարակը և բազմաթիվ կոստյոլներ և պալատներ։
Պատմություն
5-րդ դարում տարածաշրջանում բնակվել են սլավոնները։ Քաղաքն առաջին անգամ հիշատակվել է 1297 թվականին, իսկ 1327 թվականին ստացել է քաղաքի իրավունքներ։
13-րդ դարի վերջում Ժիլինան այրվել է մեծ հրդեհից։ Այստեղ են տեղափոխվել գերմանացի գաղութաբնակները, որոնք դարձել են քաղաքի վերակառուցողները։ 15-րդ դարում քաղաքը ծաղկում է ապրել։ 16-17-րդ դարերում քաղաքը դարձել է Հունգարիայի ռեֆորմացիոն կենտրոն, իսկ 1686 թվականին սկսվել է քաղաքի վերակառուցումը։
18-րդ դարում քաղաքում եղել են հրդեհներ և համաճարակներ, որից այն շատ է տուժվել։ 19-րդ դարի վերջում քաղաքը սկսել է ծաղկում ապրել, այստեղ կառուցվել են բազմաթիվ գործարաններ և ֆաբրիկաներ։
Հայրենական մեծ պատերազմի ընթացքում քաղաքը ազատագրվեց 1945 թվականի ապրիլի 30-ին ուկրաինական 4-րդ զորքերի գործողության ժամանակ՝ 138-րդ հրաձգային դիվիզիայի հրամանատար Վասիլի Եֆիմովիչ, 17-րդ գվարդիական հրաձգային կորպուսի հրամանատար գեներալ-լեյտենանտ Նիկիֆոր Մեդվեդով, 3-րդ առանձին Չեխոսլովակիայի հետևակային բրիգադի հրամանատար Սելներ Յարոսլավ, Չեխոսլովակիայի 1-ին բանակային կորպուսի բրիգադի գեներալ Կարել Կլապալեկ, 164-րդ թնդանոթի հրետանային բրիգադի հրամանատար գնդապետ Վիկտոր Միրոնով ։
Այսօր Ժիլինան Սլովակիայի հինգերորդ խոշորագույն քաղաքն է։ 1960 թվականին հիմնադրվել է Ժիլինա համալսարանը։ Քաղաքի կենտրոնը վերանորոգվել է 1990-ական թվականներին։ 2006 թվականին սկսվել են ավտոմոբիլաշինական Kia Motors Slovakia գործարանի աշխատանքները։
Բնակչություն
Ժիլինա քաղաքի բնակչությունը ՝
Տրանսպորտ
Ժիլինա քաղաքում տրանսպորտային միջոցները ավտոբուսներ են և տրոլեյբուսներ։ 1994 թվականին քաղաքում սկսեցին գործածվել տրոլեյբուսներ։
Սպորտ
Քաղաքում գործում է «Ժիլինա» ֆուտբոլային ակումբը, որը հանդես է գալիս Ցորգոն Լիգայում։
Ծանոթագրություններ
Կատեգորիա:Սլովակիայի քաղաքներ Կատեգորիա:Սլովակիայի բնակավայրեր Կատեգորիա:1069 թվականին հիմնադրված բնակավայրեր
Աբիսողոմյան
Աբիսողոմյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Անխելես Բալբիանի
Վաղ տարիներ
Անխելեը ծնվել է 1982 թվականի օգոստոսի 7-ին Բուենոս Այրեսում (Արգենտինա) ։ Մոդել է աշխատել երեք տարի ։ 2011 թվականի սեպտեմբերի 9-ին Բալբիանին սովորել է Բուենոս Այրեսի Դրամատիկական արվեստի համալսարանում, երբ «Խռովարար հոգի» հեռուստասերիալում ձեռք բերեց առաջին դերը։
Հեռուստատեսական կարիերա
2002 թվականին Անխելեսը Կրիս Մորենի «Խռովարար հոգի» հեռուստասերիալում ստացավ առաջին դերը։ Այդ դերի շնորհիվ Բալբիանին դարձավ հանրաճանաչ դերասանուհի շատ երկրներում, որոնցից էին Արևելյան և Հարավային Եվրոպայի երկրները, ինչպես նաև Իսրայելը և Լատինական Ամերիկան։
2004 թվականին Անխելեսը Կրիս Մորենի Ֆլորիսյենտա սերիալում խաղում էր Սոֆիայի դերը։ Հետո նա ընդմիջում կատարեց իր կարիերայում ամուսնության և ծննդաբերության համար։
Սեփական կյանք
Բալբիանի ծնողները բաճանվեցին, երբ նա ինը տարեկան էր, իսկ մայրը հետո ամուսնացավ այլ տղամարդու հետ։ Բալբիանին ունի ավագ քույր, ավագ եղբայր, և երկու կրտսեր եղբայր։
Բալբիանին ներկա ժամանակ ավարտում է ժուռնալիստիկայի ուսումը ։
Արտաքին հղումներ
Կատեգորիա:Արգենտինացի մոդելներ Կատեգորիա:Արգենտինացի երգչուհիներ Կատեգորիա:Արգենտինացի դերասանուհիներ
Գորոդսկայա ագլոմերացիա Սան Լուիսի գավառ
Գորոդսկայա ագլոմերացիա Սան Լուիսի գավառ (Microrregião da Aglomeração Urbana de São Luís) գավառ Բրազիլիայում, մտնում է Մարանիան նահանգի մեջ։ Մտնում է Մարանիան նահանգի հարավային մարզի մեջ։ Բնակչությունը կազմում է 1 211 270 մարդ 2007 թվականի տվյալով։ Զբաղեցված տարածքը 1410,015 կմ²։ Բնակչության խտությունը 859,0 մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Մարանիան նահանգի գավառներ
Աբիսողոմոնյան
Աբիսողոմոնյան, հայկական ազգանուն ։
Յոլկա
Յոլկա (Ёлка, Ելիզավետա Վալդեմարովնա Իվանցիվ, Єлизаве́та Вальдема́рівна Іванці́в, ), ուկրաինացի երգչուհի։ 2004 թվականից ապրում է Ռուսաստանում։
Երաժշտական կարիերան սկսել է ուժգորոդյան «B&B» խմբի կազմում։ 2004 թվականին պայմանագիր է ստորագրում Վլադ Վալովի հետ և թողարկում է հաջողակ դեբյուտային ալբոմ՝ «Խաբեության քաղաք» («Город обмана»), «Աղջիկը Պեժոյում» («Девочка в Пежо») և «Լավ տրամադրություն» («Хорошее настроение») հիթերով։ Հետագայում, Վալովի հետ համագործակցելով, թողարկվում են ևս երկու ալբոմ. «Ստվերներ» («Тени») և «Այդ հիասքանչ աշխարհը» («Этот великолепный мир»), որոնք այնքան հաջողակ չէին, ինչպես երգչուհու դեբյուտային ալբոմը։
2010 թվականից մինչև 2012 թվականը որպես մրցավար մասնակցել է ուկրաինական «Իքս-Ֆակտոր» շոուում։ 2011 թվականին մեծ հանրաճանաչություն է ստանում «Պրովանս» («Прованс») երգի կատարմամբ և անվանակարգվում է 2011 թվականի «Муз-ТВ»-ի մրցանակաբաշխության երեք անվանակարգերում ։ Երգչուհու չորրորդ ստուդիական ալբոմը՝ «Կետերը տեղադրված են» («Точки расставлены»), հաջողության է արժանանում ինչպես երաժշտական լրագրողների, այնպես էլ հանդիսատեսի կողմից։ Ալբոմը դրական արձագանքներ է ստանում քննադատների կողմից, որոնք այն համարում են 2011 թվականի լավագույն փոփ-ալբոմը։ Այնպիսի ամսագրեր, ինչպիսին են «Афиша»-ն, «Time Out»-ը և «Interview»-ն, ձայնասկավառակը մտցնում են տարվա գլխավոր ալբոմների՝ իրենց հրատարակչական ցուցակների մեջ։ «Կետերը տեղադրված են»-ը նաև գլխավորում է ալբոմների վաճառքի «2М. Россия Топ-25» ռուսական վարկանիշը ։ 2012 թվականի արդյունքներով Յոլկան ճանաչվում է ռուսական ռադիոկայանների ամենապահանջված կատարողը ։
Յոլկան հանդիսանում է «Ոսկե գրամոֆոն» («Золотой граммофон») մրցանակի քառակի դափնեկիր («Գեղեցիկ տղա» («Мальчик-красавчик»), «Պրովանս» («Прованс»), «Քո շուրջը» («Около тебя») և «Ճախրի՛ր, Լիզա՛» («Лети, Лиза») երգերի համար) և առաջադրված MTV հեռուստաալիքի RMA մրցանակի  ։ 2011 թվականին երգչուհին «Glamour» ամսագրի վարկածով ճանաչվում է «Տարվա երգչուհի», իսկ, ըստ «Ֆոկուս» հրատարկչության՝ մտնում է ուկրաինական շոու-բիզնեսի ամենահաջողակ գործիչների տասնյակի մեջ  ։ Նույն թվականին «Մոսկովսկի կոմսոմոլեց» թերթի «ZD Awards» մրցանակաբաշխությունում ճանաչվում է «Տարվա երգչուհի» ։
1982-2001 թվականներ. Մանկություն և պատանեկություն
Յոլկան ընդունվում է երաժշտական ուսումնարանի վոկալի բաժին, սակայն չի ավարտում։ Ըստ նրա խոստովանության՝ նրա մոտ չէին դասավորվում հարաբերությունները դասավանդողների հետ ։ 1990-ական թվականների կեսերին Յոլկան մտնում է ուժգորոդյան «B&B» խմբի կազմի մեջ, որտեղ հանդես է գալիս որպես բեք-վոկալիստ ։
2001-2005 թվականներ. Կարիերայի սկիզբ և «Խաբեության քաղաքը» ալբոմը
2001 թվականին «B&B» խումբը ելույթ է ունենում «Rap Music’01» միջազգային փառատոնում, որտեղ Յոլկային նկատում է Վլադ Վալովը՝ «Bad Balance» խմբի առաջատարը, որը հետագայում հանդիսանում է երգչուհու առաջին պրոդյուսերը։ Հետագայում խումբը կազմալուծվում է և երգչուհին որոշակի ժամանակ բեմում չէր հայտնվում։ Այդ ժամանակ նա հրաժարվում է արտիստ դառնալու իր երազանքից և որպես մատուցողուհի աշխատանքի է տեղավորվում սրճարանում։ Երեք տարի անց նրան զանգահարում են Վալովի ընկերությունից և նա տեղավոխվում է Մոսկվա ։ Վլադ Վալովը պայմանագիր է ստորագրում Յոլկայի հետ և նրա հետ ձայնագրած առաջին երգերից մեկը հանդիսանում է «Քո կողմից ասված խոսքեր» («Слова сказаны тобой») երգը, որը մտնում է «Աղջիկները հարձակվում են» («Девушки атакуют») հավաքածուի մեջ ։
2004 թվականին Յոլկան իր խմբի հետ միասին, որի կազմի մեջ մտնում էին նաև երկու կիթառահար և դիջեյ Lenar-ը, ելույթ է ունենում Միխեյի հիշատակի օրվան նվիրված համերգին ։ Համերգի ժամանակ Յոլկան կատարում է Միխեյի «Շուն-սեր» («Сука-любовь») երգը ։ Շարունակելով համագործակցությունը Վալովի հետ՝ երգյուհին ձայնագրում է նրա ստեղծագործած «Խաբեության քաղաքը» («Город обмана») երգը ։ Ստեղծագործությունը ռադիոյով հեռարձակվում է 2004 թվականի ամռանը և դառնում է Յոլկայի առաջին հիթը՝ տեղ գտնելով «Максимум» ռադիոկայանի հիթ-շքերթում և մնալով այնտեղ տասներկու շաբաթ ։
2005 թվականի նոյեմբերի 9-ին թողարկվում է երգչուհու դեբյուտային ալբոմը՝ «Խաբեության քաղաքը» («Город обмана») անվանումով ։ Ձայնասկավառակի վրա աշխատանքները, որը թողարկվում է «100PRO» լեյբլում, ավարտվել էին դեռևս 2005 թվականի կեսերին և, ինչպես պատմում էր երգչուհին, ձայնասկավառակը «ձայնագրվում է մեկ շնչով» ։ Յոլկան ներկայացնում է տարբեր ոճերում երաժշտություն, որը վերագրում էին և՛ ռոքի (կիթառային նվագակցության պատճառով), և՛ հիփ-հոփի («կոտրված» ռիթմերի և սկրետչի պատճառով)։ Ինքը՝ երգչուհին, իր ոճը նկարագրում է որպես «ծանր կիթառային R&B»: «NewsMusic.ru»-ում գրում են, որ «Ռուսաստանում նմանատիպ խառնուրդ առաջին անգամ են անում» ։ Ալբոմը ընդունվում է տարբեր կարծիքներով։ Ռիտա Սկիտերը «InterMedia»-ում դրականորեն է արտահայտվում աշխատանքի վերաբերյալ՝ ասելով. «Յոլկան և Վալովը գտել են միջոցն այդ ոճը (R&B) դարձնել իրական մրցունակ, նույնիսկ իր ազգային առանձնահատկություններով օժտված մեր շուկայում» ։ Անդրեյ Նիկիտինը «Rap.ru»-ում գրում է, որ Յոլկան, այնուամենայնիվ, փոփ-նախագիծ է, սակայն «բավականին բարձորակ՝ ներգրավելով իր մեջ ինչպես r’n’b-ի տարրեր, այնպես էլ ռոքի, ռեգիի, շանսոնի և էստրադայի։ Եվ նախատեսված ոչ այնքան այդ ոճերից մեկի երկրպագուի, այլ լայն լսարանի համար» ։ Բորիս Բարաբանովը «Коммерсантъ» թերթում նույնպես խոսում է երգչուհու մասին՝ որպես ռուսական փոփ-երաժշտության գլխավոր հույսի ։
2005 թվականին Յոլկան դառնում է MTV ալիքի RMA մրցանակի թեկնածու «Լավագույն ռեփ» անվանակարգում ։ Ալբոմից թողարկվում է նաև ևս մի քանի սինգլներ, այդ թվում հաջող երգեր՝ «Աղջիկը Պեժոյում» («Девочка в Пежо») և «Լավ տրամադրություն» («Хорошее настроение»), որոնցից վերջինը ռուսական ռադիո հիթ-շքերթում հասնում է մինչև 56-րդ հորիզանականը։
2006-2009 թվականներ. «Ստվերներ» և «Այդ հիասքանչ աշխարհը» ալբոմները
2006 թվականին երգչուհին սինգլով թողարկում է «Աղջիկ-ուսանողուհի» («Девочка-студентка») երգը, որը ռուսական ռադիո հիթ-շքերթում զբաղեցնում է 17-րդ հորիզոնականը։ Հոկտեմբերի 19-ին լույս է տեսնում Յոլկայի երկրորդ ստուդիական ալբոմը՝ «Ստվերներ» («Тени») : Ելենա Կուզմինան «Jamsession.ru»-ում գրում է, որ ձայնասկավառակը շարունակում է առաջին ալբոմի ավանդույթները և հիմնականում նկարագրում է քաղաքային կյանքը ։ Գուրու Կենը «NewsMusic.ru»-ից համարում է, որ Յոլկան նոր ալբոմում ներկայացնում է բավականին թեթևամիտ նյութ և նշում է, որ այն արդեն չի առաջացնում այն իրարանցումը, ինչպես առաջինը։ «Նախատեսված ռոմանտիկ, դեռահաս լսարանի համար՝ Յոլկայի «Ստվերներ» երկրորդ ալբոմը դժվար թե դառնա տարվա իրադարձություն։ Սակայն հաստատել, որ r’n’b նախագծերը Ռուսաստանում դեռ կենդանի են և, նույնիսկ, հավաքում են փոքրիկ (բայց խանդավառ) լեփ-լեցուն ակումբներ, այդ ալբոմը կարող է», - նշում է հեղինակը ։ Մարտին Յոլկան «Կարմիր Գլխարկի իրական պատմությունը» («Правдивая история Красной Шапки») մուլտֆիլմի ռուսական կրկնօրինակում ձայնավորում է Կարմիր Գլխարկին ։
2008 թվականի ապրիլին թողարկվում է երգչուհու երրորդ ալբոմը՝ «Այդ հիասքանչ աշխարհը» («Этот великолепный мир»)։ Նոր աշխատանքը երգչուհին անվանում է ավելի հանգիստ և փիլիսոփայական։ «Առաջին ալբոմում կային ներքին բողոքի, պայքարի, կենսական խնդիրների վառ արտահայտված միտումներ։ Իսկ այժմ ես ջանացի ձայնագրել ավելի խաղաղասեր ալբոմ, քանի որ եկա այն հասկացման, որ շատ խնդիրներ կարելի է հարթել սիրո միջոցով», - պատմում էր երգչուհին ։ 2008 թվականին նա նաև անվանակարգվում է «Муз-ТВ»-ի մրցանակին, «Լավագույն հիփ-հոփ նախագիծ» դասակարգում ։ Նույն թվականին ռեփեր Al Solo-ի հետ ձայանգրում է «Երջանկություն» («Счастье») համատեղ ստեղծագործությունը ։ Երգը ներառվում է երգչուհու «Յոլկա․ Դուետներ» («Ёлка. Дуэты») փորձարարական ալբոմի մեջ, որի մեջ մտնում են տասնհինգ ստեղծագործություն, ձայնագրված ռուսական հիփ-հոփ/R&B կատարողների հետ ։ Սեպտեմբերին ներկայացվում է կատարողի առաջին ուկրաինալեզու երգը, «Ազատություն» («Свобода») անվանումով։ «Курс» ռադիոկայանում ենթադրում էին, որ ստեղծագործությունը ձայնագրվել է Ուկրաինայում քաղաքական փոփոխությունների պատճառով։ «Այդ թեթև և լուսավոր ստեղծագործությունը կպատմի ազատության մասին։ Չնայած նա գրվել է հայրենիքում երգչուհու ոչ ամենահաճելի իրադարձությունների տպավորությունների տակ», - գրում էին «Курс»-ի կայքում ։ 2009 թվականին երգչուհին թողարկում է երկու նոր երգեր՝ «Երազներ» («Сны») և «Քո խոսքերը», որոնցից վերջինի վրա նկարահանվել է տեսահոլովակ։ Ստեղծագործությունը գրվել է Յոլկայի չորրորդ ստուդիական ալբոմի համար ։ Չորրորդ ալբոմի վրա աշխատանքները սկզբում տարվում էին Վալովի հետ, սակայն Յոլկայի հետ պայմանագրի ավարտից հետո, համագործակցությունը դադարեցվում է և ձայնագրված «Քո խոսքերը» երգը չի մտնում երգչուհու և ոչ մի ալբոմի մեջ ։ «Երազներ» երգը հետագայում մտցվում է չորրորդ ալբոմի մեջ, սակայն «Ինձ քո երազները…» անվանումով և ուրիշ ձայնավորումով։
2010-2011 թվականներ. Փոփոխություններ ստեղծագործական ուղիում և «Կետերը դրված են» ալբոմը
Երրորդ ստուդիական ալբոմի ռելիզից հետո Յոլկայի ստեղծագործական ուղիում փոփոխություններ են կատարվում։ Ալեքսեյ Մաժաևը «InterMedia»-ում նշում է, որ երգչուհին փակուղի է մտել, սակայն «խաչ քաշել» նրա վրա դեռ վաղ է։ Լրագրողը նրան խորհուրդ է տալիս ընդլայնել հեղինակների շրջանակը և մարզումներ անց կացնել արտասանության երանգավորման համար («դրա համար հարմար են տարբեր տարիներ համաշխարհային էստրադայի և ջազի գլուխգործոցները») ։ Դենիս Ստուպնիկովը «KM.ru»-ում գրում է, որ երգչուհին լսում է այդ խորհուրդը և 2009 թվականին Ալլա Պուգաչովայի ռոք-տրիբյուտում նա կատարում է «Դու աշխարհում կաս» («Ты на свете есть») բալլադը, իսկ մեկ տարի անց ավարտվում է նրա պայմանագիրը պրոդյուսեր Վլադ Վալովի հետ։ Այնուհետև Յոլկան սկսում է աշխատել Լիանա Մելաձեի և Ալյոնա Միխայլովայի հետ՝ «Velvet Music»-ից, իսկ 2010 թվականին մրցավար է դառնում ուկրաինական «Իքս-Ֆակտոր» շոուում ։ Ըստ արտիստուհու խոսքերի՝ կյանքում փոփոխությունների նրան դրդել է հարցազրույցը, որը նա տվել է Ալլա Պուգաչովային՝ «Պրովանս» երգի հայտնվելուց մեկ տարի առաջ.
Երգչուհու ստեղծագործական կյանքում տեղի է ունենում «արմատական բեկում»։ Եթե նախկինում Յոլկայի երգերը կատարվում էին R&B և ալտերնատիվ ռոք ոճում, ապա այժմ նրանք դառնում են ավելի դրական և ներառում են փոփ ոճ։ Սեպտեմբերի 20-ին երգչուհին թողարկում է նոր սինգլ՝ «Պրովանս» («Прованс»)՝ գրված երիտասարդ ուկրաինացի հեղինակ Եգոր Սոլոդովնիկովի կողմից։ 2011 թվականի սկզբին երգը հիթ է դառնում։ Նոր ալբոմը երգչուհին նկարագրում է որպես իր ներքին իրավիճակը արտացոլող ։ «Ցանկացած արտիստ, նույնիսկ նվազագույն ստեղծագործական պատվախնդրությամբ, ցանկանում է, որ նրան լսեն ու լսեն։ 29 տարեկանին մոտ ես գիտակցում եմ, որ լինել փոփ-երգչուհի, դա ոչ թե ամոթ է, այլ, նույնիսկ, շատ հիանալի է», - պատմում է Յոլկան «Звуки. Ру»-ին տված հարցազրույցում ։ «Պրովանս»-ի հաջողությունը երգչուհուն օգնում է 2011 թվականին երեք անվանակարգում ստանալ «Муз-ТВ» մրցանակ՝ «Լավագույն երգչուհի», «Լավագույն երգ» և «Լավագույն վիդեո» անվանակարգերում ։ Հունիսին երգչուհին մտնում է 2010-2011 թվականների Ուկրաինայի շոու-բիզնեսի ամենահաջողակ գործիչների ցուցակի մեջ՝ կազմված ուկրաինական «Фокус» հրատարակչության կողմից։ Երգչուհին տեղ է գտնում վարկանշային աղյուսակի տասներորդ հորիզոնականում ։ 2011 թվականին նաև թողարկվում են այնպիսի հաջող սինգլներ, ինչպես ռուսական ռադիո հիթ-շքերթների համար մեկ հիթեր «Մեծ օդապարիկում» («На большом воздушном шаре») և «Քո կողքին» («Около тебя»)։ Սեպտեմբերին ներկայացվում է Յոլկայի և Պավել Վոլյայի դուետը՝ «Տղա» («Мальчик») երգը։ Հոկտեմբերի 1-ին «RU.TV» մրցանակաբաշխության մրցանակների հանձնման հանդիսության ժամանակ երգչուհին արժանանում է «Լավագույն երգ» անվանակարգում մրցանակի՝ «Պրովանս» ստեղծագործության համար ։
Երգչուհու «Կետերը դրված են» ստուդիական չորրորդ ալբոմը թողարկվում է 2011 թվականի նոյեմբերի 18-ին՝ «Յանդեքս. Музыка» կայքում ։ Երաժշտական քննադատները բարձր են գնահատում աշխատանքը՝ այն անվանելով տարվա լավագույն փոփ-ալբոմներից մեկը ։ Նույն ամսին Յոլկան դառնում է «Տարվա երգչուհի»՝ ըստ «Glamour» ամսագրի, իսկ նոյեմբերի 26-ին արժանանում է իր երկրորդ «Ոսկե Գրամոֆոն» մրցանակին՝ «Պրովանս» երգի համար ։ Դեկտեմբերին մոսկովյան «Time Out» ամսագիրը նշում է երգչուհու աշխատանքը և նրա «Պրովանս» ստեղծագործությունը մտցնում է իր «100 երգ, որոնք փոխել են մեր կյանքը» հրատարակչական ցուցակի մեջ, իսկ «Կետերը դրված են» ալբոմը «2011-ի 25 գլխավոր ալբոմները» ցուցակի մեջ ։ «Афиша» ամբագիրը ևս «Կետերը դրված են» ալբոմը մտցնում է 2011 թվականի գլխավոր ալբոմների հրատարակչական ցուցակի մեջ՝ «Տարվա հոգի» անվանակարգում մեջ ։ «Interview» ամսագրի կայքի երաժշտական խմբագրությունը սկավառակը մտցնում է տարվա լավագույն ալբոմների ցուցակի մեջ՝ «Ռուսական կանացի փոփ» անվանակարգում ։ «Lenta.ru»-ի երաժշտական բաժնի խմբագրությունը «Մեծ օդապարիկում» ստեղծագործությունը մտցնում է տարվա գլխավոր երգերի իր ցուցակի մեջ ։
2012-2013 թվականներ. Նոր ալբոմ
2012 թվականի սկզբներին լուրեր տարածվեցին, որ Յոլկան տարվա կեսերին պատրաստվում է թողարկել նոր ալբոմ, չնայած նախորդող ձայնասկավառակը թողարկվել էր 2011 թվականի նոյեմբերին։ Ըստ երգչուհու խոսքերի՝ այդ ժամանակ նրա մոտ արդեն հայտնվել էին մի քանի նոր երգեր, որոնք նա պատրաստվում է ձայնագրել ստուդիայում ։ Հունվարի վերջին դուրս է գալիս «Կաստա» խմբի մասնակցի «Հեռվում» («Вдали») տեսահոլովակըч նկարահանված «Հորինիր երազանքներ» երգի հիման վրա, որում նկարահանվում է Յոլկան ։ 2012 թվականի փետրվարի 2-ին «Կետերը դրված են» սկավառակը գլխավորում է «2М. Россия Топ-25» ռուսական ալբոմների հիթ-շքերթը ։ Մարտի 26-ին հայտնի է դառնում, որ երգչուհին անվանակարգված է «Муз-ТВ 2012» մրցանակաբաշխության չորս անվանակարգերում՝ «Լավագույն երգչուհի», «Լավագույն ալբոմ» («Կետերը դրված են»), «Լավագույն երգ» («Քո կողքին») և «Լավագույն դուետ» (Պավել Վոլյայի հետ, «Տղան») ։ Մրցանակաբշխության արդյունքներով երգչուհին մրցանակի է արժանանում է «Լավագույն երգչուհի» անվանակարգում ։ Երգչուհու մեծ հանրաճանաչության արդյունքում նա ստիպված եղավ հրաժարվել «Իքս-Ֆակտոր» հառուստատեսային նախագծում մասնակցություն ունենալուց։ Երրորդ եթերաշրջանում մրցավարական աթոռին Յոլկայի տեղը զբաղեցնում է երգչուհի Իրինա Դուբցովան ։ «Фокус» հրատարկչության ուկրաինական շոու-բիզնեսի ամենահաջողակ աստղերի հերթական վարկանշային աղյուսակում Յոլկան զբաղեցնում է 18-րդ հորիզանականը, 2011-2012 թվականների ընթացքում նրա եկամուտը Ուկրաինայում կազմել է մոտ մեկ ու կես միլիոն դոլլար ։